6

ISIGIDIMI SAMAXOSA, MAY 1, 1881.

EZE NGXOXO.

Umtata, Tembuland, April 14, 1881.

Nkosi Mhleli,—

Kaundincede undifakele lamazwi, ndifuna ukubulela inteto ka John Peter Hlabela umfo wase Pieter Maritzburg, e Natal; njengokuba eteta ngembuzo yokuba kulungilena, ukuba umshumayeli enziwe isi bonda. Nditi mna akulungile kanye ukuba umshumayeli enziwe isibonda; ukuba bendine xesha bendiya kukuxelela ngomnye wabashumayeli, kulommandla ndikuwo ofuna ukwenziwa isibonda.

Ndifuna ukupendula umfo wase Alexandria ogama lingu A. A. O., ngendawo ayenza umbuzo, malunga nomshumayeli obete umfazi; ukumpendula kwam lomfo nditi, akulunganga, ukuba umshumayeli abete umfazi ngendawo encinane; noko ke nditshoyo abafazi bonke bafana nabantwana; ingaba mhlaumbi indoda ibuzile ukuba ubesele libele yintonina, mhlaumbi umfazi akampendula ngokulungileyo; ke noko uxele isizatu sokuba waka walwa nomnye umfo eshumayela, ngokufupi umshumayeli onjalo *akakavutwa* lilizwi lika Tixo. Elokugqiba uya shenxiswa ngabafundisi.

Ndingowako

John Cumbela.

INTETO YESI XOSA.

Diamond Fields, Kimberly, March 17, 1881. Mhleli,—

Ndinombuzo endifuna ukubuza wona kumanene akowetu, waye ungumbuzo omdala mhlaumbi okade ubuzwa. Xa nditshoyo zinkosi zam nditi, eyona nteto yesi Xosa yiyipina. Kuba ndaba lapa nje sekuko amazwi endiwafumana ukuba sawatabata kwesi sizwe kutiwa ngama Griqua. Ndoke ndifake abe mbalwa ukuze uqonde, bati ukubiza igxalaba, *gxalaba,* ingqwiniba, *ngqwinibe,* igusha, *gu,* ingcwaba, *ingcwabe.* Nditi ke makowetu sipantsi kangakananina lento sihamba sihlomla inteto zezinye intlanga. Sati sakuqubisana ne Bulu safika sahlomla apo, saqubisana ne Mfengu sahlomla, saqubisana ne Lau Sahlomla, saqubisana nom Griqua sahlomla. Lento inteto ike ihlonyulwe kade na. Kanisixelele eyona nteto yetu yiyipina; xa nditshoyo ndibekisa kwi ngwevu zakwa Xosa. Nkosi yam uze undixolele bekuseko namanye ebendifuna ukuwafaka koko ndoxina ipepa lamanene.

Ndim

M. K.

Diamond Fields, Feb. 26, 1881.

Kuwe Mhleli we *Sigidimi Samaxosa,* ndifuna ukuke ndibekise kuba. balelani be *Sigidimi* lemibuzo ilandelelanayo:—

1. *Isigidimi* esi lipepa lendaba zokuhambiseka kwezwi lika Tixo kusinina?
2. Lelendaba zelizwe kusinina (oko kukuti indaba zokupatwa kwelizwe, zipata mandla namasiko nezinto ezinje ngozimfazwe, nembangi zazo, nezinye izinto ezibekisela kwelo cala?

Ukubuza njalo ke ndaka ndafunda kulo kwangenyanga zokuqala zokuvela kwalo elipepa, ebale kulo u Mhleli walo, esiti izinto akolwa zizo ukuba zitunyelwe ngaba balelani, zezo kuhambiseka kwelizwi lika Tixo. Ke namhla ndifunda kulo into eninzi yelizwe, ukupatwa kwalo, nemiteto, nezikalazo emitetweni emiswayo, naba yitakazelelayo lemiteto; ibe abanye bekalaza imeko yelizwi lika Tixo, abanye betakazela kwezinye indawo.

Ke ziko indawo endingake nditande ukuziqonda kubabalelani bel pepa, koko alikabonakali eyona nkosi liyikonzayo, kanti kumele ukuca’ ca kakuhle ukubalela yipina kwezi sendizikankanyile, kuba sekutetiw kwatiwa, akako onga konza inkosi ezimbini, umele ukudela enye atande enye. Ndiyaliva igama eliti *Isigidimi,* sesayipina ke inkosi; *Isigidimi* sakufika sasekutini kusekwa ziwa ukuba kuza kuviwa indaba zelo cala, vula isango nawe Mhleli ndibekisa kuwe, ndifakela lemigcana tina asibantu bakukataza futi ungoseubona nawe ukuba iko into endifuna ukuyiqonda.

Ndingowako

Ndingumbi.

[Sinoku mangaliswa luhlobo aqukumbela ngalo imibuzo yake umbalelani wetu. Sikolwa ukuba ngomnye wokuqala kubatabeti be S*idimi,* esekupantse ukuba yiminyaka eli 11 namhla, naye esahlala e Bayi. Ukuba ebengeyiyo indoda esiyaziyo isimilo sayo ukubekeka kwaso, besi ngayi kuti nqa yinteto yayo.

Kwamhla saqala ukupuma *Isigidimi* yaba ngala amazwi etu— “Elipepa (*Isigidimi)* aliyi kuketa bankonzo itile; lomela indaba yezikolo zonke, *nelungelo yabemi belilizwe. Alinto yimbi ngapandle kokuba lipepa lendaba.* Kungati kunqweneleke ukuba kubeko ipetshana elayamene nelizwi (religions penodical) ngexa elizayo. Kodwa amapepa endaba kakande aba ngapambili kwencwandi ezivela ngamaxesha atile.” mhleli]

Waterford, Kubusi, March 18, 1881.

Mhleli,—

Kaundipe indawo kwelo pepa lamanene ndifuna ukufaka amazwana ambalwa. Ndibulela u Somandla owasi bona sise bumnyameni watuma umfo wase Mlungwini ukuza kusi vula amehlo ukuba sikwazi ukubona lamapepa. Bekusiti kwa Xosa kudala xa kuxelwa indaba kubile amadoda, namhla akunjalo sine pepa lendaba. Ukutsho ke ndivumela u Mr. P. N. Conjwa, wase Clarkbury. Besifanele ukulufela uhlanga, siluputume elutshabeni, ngentliziyo ezopayo. Putumani uhlanga madodana ukuze u Somandla abe nenceba kuti. Bekubako kwa Xosa xa kupunywa ipulo amadodana asuka msinya, ati akuva inja ikala enze umtsi ukusindisa inja nokuba yinyamakazi ukuze ingadliwa igqitywe yinja. Uti ke lomfo wase Clarkbury inyama yapela zizinja, yenzani umtsi niye kusindisa uhlanga. Sukani msinya kwa kusahlatywa umkosi ukuze nifike ingekapeli inyama. Ndivumela u Capt. Blyth kweli lizwe wati kuma Mfengu asindiswa ngama Kristu. Alikaka elutshabeni, ayityuwa emhlabeni ukuze ungaboli.

Ndim owenu wohlanga

, J. Gontshi.

Idutywa Reserve, April 19, 1881. Mhleli,—

1. Ndingati impendulo yam kulamazwi abalwe nge 12 March, 1881, Alexandria, aqukunjelwa ngu A. A. O. Hayi into ingavani noluvo Iwam umsindo ogabadeleyo. Woba yena lomshumayeli ubashumayeza zipina into xa nje naye engawufezi umhla we Cawa, engazifezi nemfanelo zokushiya umsindo. Yinina ukuba ungalib'ali igama lake silazi. Ndidanile ngati ibindim lowo wenjenjalo.
2. Nanga amazwana abekisa entetweni eyenziwe ngu Mr. D. Thomas ngomhla we 16 March, 1881. Ndiyikankanya nje imfazwe ye Zembe ndibonisa ukuba ngumntu ontsundu oti one kuqala ati kwayena abuye aqale ukulwa. Mzalwana ndiya kutiba kweli uti ama Xosa ahlutwa imipu selelulamile ngoku asinto nditembayo ukuba ungandanelisa mna, ndingati ngelifupi ilizwi, undibona nje u Mlungu ufunze ngam ngeka Nc'a Yec'ibi nale imfazwe zombini, kupela kusuke kuqale ama Xosa ukudubula, abe yena u Mlungu esiti umyalelo wake kweyake impi ningawugqiti umda ningawa dubuli kuqala ide ibe ngabo abanidubulayo ize nand’ ukudubula ke.
3. Nditi ukubekisa kwi ntlanganiso zakowetu zase South Africa, kuya kuba ninina xa ziya kuqonda ukuba ulaulo lwe Ngesi likaka kumntu wonke apo lukona, lunika ukukanya ngazo zonke indlela, alumoneli nabani. Zipina izi’ro’ro; ndandite mazibalwe sizibone izizatu ezingade zibange umntu oqondayo ukuba alwe ne Ngesi. Ungabona luke lwashenxa apa ulaulo lwe Ngesi ungatshel’ endlwini nentsapo yako ngapandle kwesici. Benifanele ukubulela ngokuba pantsi kwe piko le Nkosazana yase ma Ngesini.

Ndim umlileli wohlanga,

Daniso Bulube.

IMBALI KA BULI.

Mhleli,—

U Buli waye ngumfo otanda kakulu inyama. Ebengake angabiko apo kuxelwe kona nokuba kude kangakananina. Ebede ancamise mhla sukuba kux'elwe kwimizi emibini mininye. Kumhla ke angayikuba nasik'undla u-B'uli pakati kwalomizi. Woti akubona ukuba isifuba asivutwa msinya kulomzi aqale ngawo, esuke nanko esiya komnye lowa ukwaxelileyo. Bati kanti abo aya kubo sebe hleli besazi ukuba uyeza u Buli, babehle basopule isifuba basidle ati efika u Buli alike *sebepunga umhluzi.* Ngapa ngasemva esiya sifuba ebemke sisapekiwe sivutiwe, amadodona ateta’ngo Buli ati “yopulani betu kumzuzu u Buli eqabele paya, fanu’ ukuba uyeza apo akona.'’ Kopulwe okunene kudliwe ngamadoda—ati efika kanjako u Buli afike sekupungwa umhluzi!

Lembali ka Buli inemfundiso enkulu ifana nesiteto esiti *ungalahli imbo yako ngo poyiyana*! Bayalala o Buli nanamhla.

J. W. W.

OBULEWEYO.

Mhleli,—

U Maqwelane, umfo ka somlenze, obudala buyi 35 umfo okufa kuxakileyo, kodwa ngokusemhlotsheni wabanjwa ludaka ute lomfo xa kuti ratya waya ebuhlanti; esebuhlanti wabonwa yinkwenkwe esiwa, yaba uya toba esenzulwini yo daka apo angena kuya ama kwenkwana ama ncinane. Ke ku mzuzwana mncikane beve nge nkomo zigxwala isimanga basukela bamfumana esel’ efile engatetanga wafa ke kwapela. Bamtabatela endlwini ababona nto sonke asabona nto. Sabona ukupuma kwe gazi empumlo kwaba kupela, ngoko kucacile ukuba wabanjwa ludaka ute xa azama ukuvuka wabonwa zinkomo. Zite ngokuza kumjoja zaxinana zada zakwelana zamnyatela, ezinye zamquba nge zigodlo, wafa ke.

Make ndibalise nge simo sake. Anditandabuzi ufele e Nkosini yake kuba ufe eyinto ebomvu yi mbola, enxibe imiliza, no mxaka wake. Lomfo ufe esenebongo elikulu. Beku xa atyebisa inkabi yake ye nkomo, enze kwa imigcobo evuyisa lo Nkosi ebeyi nxibela imi xaka— ndipela ngokuti andiyi balisanga yonke le mbali yalo mfo ubube ngo Mvulo, ngo lwe 9 ku March.

Ndingowenu

Jos. H. Mazamisa.

Hobodi School, March 29, 1881.